MedLife - printre cele mai bune evoluții din BET
*	Grupul și-a bugetat un profit de 21,8 milioane lei pentru acest an, față de o pierdere de aproape 4,2 milioane lei, anul trecut
*	Fondurile de pensii Pilon II dețineau 37% din MedLife, la finele lunii martie 

Titlurile rețelei de servicii medicale private MedLife (M) au înregistrat un randament de 2,51%, în perioada 2 - 13 mai, în raport cu moneda euro, clasându-se printre acțiunile cu cel mai bun randament din indicii BET și BET - XT, în intervalul de timp avut în vedere.